**KANSALAISYHTEISKUNTAPOLITIIKAN NEUVOTTELUKUNNAN KOKOUS**

**Aika:** ma 20.3.2017 klo 12-15 (kevyt lounas klo 11-12.00 salissa 10)

**Paikka:** Säätytalo, sali 23 (Snellmaninkatu 9-11, Helsinki)

**Osallistujat (x):** (x)Kristiina Kumpula, Suomen sosiaali ja terveys SOSTE ry (pj.)

(varajäsen suluissa) (x) Teemu Japisson, Suomen Olympiakomitea ry (varapj.)

 (x) Jyrki Nissilä, ulkoasiainministeriö

 ( ) (Keijo Norvanto, ulkoasiainministeriö)

 (x) Johanna Suurpää, oikeusministeriö

 (x) (Markus Tervonen, oikeusministeriö)

 (x) Paavo-Petri Ahonen, opetus- ja kulttuuriministeriö

 ( ) (Marja N. Pulkkinen, opetus- ja kulttuuriministeriö)

 (x) Harri Martikainen, sisäministeriö

 ( ) (Kia Vertio, sisäministeriö)

 (x) Markus Seppelin, sosiaali- ja terveysministeriö

 ( ) (Kari Ilmonen, sosiaali- ja terveysministeriö)

 (x) Päivi Järviniemi, työ- ja elinkeinoministeriö

 ( ) (Antti Joensuu, työ- ja elinkeinoministeriö)

 ( ) Inga Nyholm, valtiovarainministeriö

 (x) (Johanna Nurmi, valtiovarainministeriö)

 ( ) Riitta Rönn, ympäristöministeriö

 (x) (Pekka Harju-Autti, ympäristöministeriö)

 ( ) Arto Koski, Suomen Kuntaliitto ry

 ( ) (Päivi Kurikka, Suomen Kuntaliitto ry)

 (x) Tapio Litmanen, Jyväskylän yliopisto

 (x) (Arttu Saarinen, Turun yliopisto)

 (x) Joonas Mikkilä, Suomen Yrittäjät ry

 (x) (Jenni Rajahalme, Suomen Nuorkauppakamarit ry)

 ( ) Nelli Kuokka, Suomen Olympiakomitea ry

 ( ) (Anna Munsterhjelm, Suomen Partiolaiset ry)

 (x) Olli Joensuu, Suomen Nuorisoyhteistyö - Allianssi ry

 (x) (Liisa Partio, Mannerheimin Lastensuojeluliitto ry)

 (x) Sari Aalto-Matturi, Suomen Mielenterveysseura ry

 (x) (Vappu Taipale, Vanhus- ja lähimmäispalvelun liitto ry)

 (x) Mari Pennanen, Svenska Studieförbundet r.f. (x) (Riitta Vanhatalo, Suomen Kotiseutuliitto ry)

 (x) Marianne Heikkilä, Marttaliitto ry

 (x) (Tauno Linkoranta, Suomen Kylätoiminta ry)

 (x) Taru Anttonen, Naisasialiitto Unioni ry

 (x) (Jyrki Lohi, Miesjärjestöjen keskusliitto ry)

(x) Riitta Salin, Monikultt.järjestöjen yhteistyöjärjestö Moniheli ry
(x) (Anne Näkkäläjärvi, SámiSoster ry)

(x) Anitta Raitanen, Kansalaisareena ry
(x) (Sakari Möttönen, Keski-Suomen Yhteisöjen Tuki ry)

**Sihteeristö:** Maria Wakeham-Hartonen, oikeusministeriö (pääsihteeri)

 Liisa Männistö, oikeusministeriö

 Pauliina Meskus, oikeusministeriö

 Niklas Wilhelmsson, oikeusministeriö

**Kutsutut asiantuntijat:** Eero Rämö, Suomen Nuorisoyhteistyö – Allianssi ry

**PÖYTÄKIRJA**

1. **Kokouksen avaus ja osallistujien esittäytyminen**

Puheenjohtaja avasi kokouksen ja toivotti osallistujat tervetulleiksi. Todettiin läsnäolijat.

1. **Esityslistan hyväksyminen**

Esityslista hyväksyttiin ilman muutoksia.

1. **KANEn toiminnan käynnistäminen ja suunnittelu (liitteet 3.1, 3.2, 3.3, 2 ppt-esitystä)**

Erityisasiantuntija Maria Wakeham-Hartonen esitteli KANEn toimintaa ja tehtäviä valtioneuvoston asetuksen valossa, sekä yhteenvedon hakuprosessin yhteydessä kerätystä aineistosta ja edellisen KANEn antamista suosituksista. (Ks. Liitteet: 3.1, 3.2, 3.3 ja ppt-esitys.)

Keskusteltiin esityksen pohjalta siitä, pitäisikö KANEn toiminnassa huomioida myös se, mitä kansainvälisellä järjestökentällä tapahtuu. Todettiin, että on keskeistä fokusoida toimintaa ja keskittyä olennaiseen, jolloin voidaan vaikuttaa asioihin, joihin aktiivisesti osallistutaan.

Puheenjohtaja Kristiina Kumpula esitteli puheenjohtajiston ehdotuksen toimikauden 2017-2021 kattoteemoiksi ja strategisiksi linjauksiksi sekä toimintasuunnitelman valmisteluprosessiksi (ks. ppt-esitys). Keskeiset kattoteemat:

1. kansalaistoiminnan autonomia;
2. globaalien muutoksien ja megatrendien vaikutukset kansalaisyhteiskuntaan.

Puheenjohtajan ehdotuksen pohjalta keskusteltiin toimikauden tavoitteista, tehtävistä ja painopistealueista. Keskustelussa nostettiin esiin mm. seuraavia näkökulmia:

* Globaaleja megatrendejä pidettiin sosiologisesti hyvänä lähtökohtana kansalaisyhteiskunnan tulevaisuuden ja KANEn toiminnan suuntaamisessa. Etenkin kansalaisyhteiskuntaa koskevien haasteiden ja ratkaisujen identifioiminen ja konkretisoiminen nähtiin tärkeänä.
* Kansalaisyhteiskunnan autonomian ja sitä koskevien muutosten tarkastelua sekä niihin vastaamista pidettiin tärkeänä tavoitteena. Olisi pohdittava, mitkä asiat konkreettisesti vähentävät kansalaisyhteiskunnan vapautta toimia. Keskustelussa tuotiin esiin huoli kansalaisyhteiskunnan omaleimaisuuden katoamisesta ja kansalaisyhteiskunnan muuttumisesta julkisen sektorin apulaiseksi tai yritysten kaltaiseksi.
* KANEn tulisi pyrkiä tunnistamaan myös sellaisia prosesseja, joiden vaikutukset kansalaisyhteiskuntaan eivät ole ilmeisiä. Kysymyksiin on tärkeä pureutua konkreettisilla toimintatavoilla. Toimintasuunnitelman tulisi olla riittävän joustava, jotta pystytään reagoimaan myös yllättäviin asioihin. Järjestöjen joustavan toiminnan mahdollisuuksiin saattavat kuitenkin vaikuttaa arjen realiteetit, kuten käytössä olevat resurssit ja aika.
* Toimikaudella tulisi kiinnittää huomiota ja vaikuttaa myös muutoksiin kansalaisyhteiskunnassa, kuten järjestöjen keskinäinen eriarvoistuminen ja nk. neljännen sektorin kehitys ja toimintamahdollisuudet. KANEn halutaan edistävän luottamukseen ja kumppanuuteen perustuvaa toimintakulttuuria.
* Ulkoasiainministeriö aloittaa keväällä kansalaisyhteiskuntalinjauksen päivittämisen. Samassa yhteydessä järjestetään työpajoja mm. YK:n Agenda 2030 näkökulmista ja vaikutuksista. UM esittelee ja keskustelee mielellään KANEn kanssa teemoista ja työn etenemisestä. Ehdotusta kannatettiin.

Todettiin, että toimikaudelle esitetyistä painopistealueista vallitsee yksimielisyys. Tältä pohjalta toteutettiin fläppitaulutyöpaja, jossa keskusteltiin tarkemmin määrittelystä ja konkreettisista toimintaehdotuksista. Keskeisiä työpajassa esille nousseita teemoja olivat: kansalaisyhteiskunnan autonomia, yhdenvertaisuus ja kumppanuudet, konkreettisuus, paikallisuus, järjestöjen eriarvoistuminen sekä päätöksenteon etääntyminen kansasta.

Johtopäätöksenä todettiin seuraavaa:

* KANE pyrkii edistämään dialogia ja vuorovaikutusta päätöksentekijöiden ja valmistelijoiden kanssa. Toimikauden alku- ja loppupuolella toteutetaan ministeriökierros keskeisiin ministeriöihin ja valmistellaan KANEn tavoitteet eduskuntavaaleihin liittyen. Lisäksi käydään vuoropuhelua sote-uudistuksen valmistelussa mukana olevien keskeisten tahojen kanssa.
* KANEn tehtävänä on tunnistaa isoista muutosprosesseista niiden vaikutukset kansalaisyhteiskuntaan ja pyrkiä vaikuttamaan näihin. Autonomian määritelmän lisäksi tulee pohtia sen suhdetta rahoittajiin ja näiden ohjaukseen. KANEn tulee pohtia myös sitä, kuinka paljon kumppanuuksissa tulee pitää kiinni autonomiasta.
* KANEn tulee osallistua ja vaikuttaa aktiivisesti arpajaislain toisen vaiheen valmisteluun ja avustusjärjestelmien yhtenäistämiseen.
1. **Tilannekatsaus ja keskustelu ajankohtaisista hankkeista (liitteet 4.1, 4.2)**
	1. **Demokratiapoliittinen toimintaohjelman ja perus- ja ihmisoikeustoimintaohjelman toteuttaminen sekä niiden yhdyspinnat KANEn toimintaan**

Johtaja Johanna Suurpää ja neuvotteleva virkamies Niklas Wilhelmsson oikeusministeriöstä esittelivät valtioneuvoston demokratiapoliittisen toimintaohjelman, joka hyväksyttiin 16.2.2017. Toimintaohjelma konkretisoi valtioneuvoston demokratiapoliittisen selonteon vuodelta 2014. KANEn kannalta keskeiset hankkeet koskevat erityisesti esimerkiksi vapaaehtoistyön edellytysten helpottamista, lupamenettelyiden helpottamista ja yhdistysten ja säätiöiden verotuksen selvittämistä. Myös samaan aikaan hyväksytty perus- ja ihmisoikeustoimintaohjelma käsittelee KANEn kannalta keskeisiä teemoja, kuten esimerkiksi itsemääräämisoikeutta koskevia kysymyksiä. Toimintaohjelman hankkeet toteutetaan avoimesti ja järjestöjen toivotaan tulevan niihin mukaan. KANEa voidaan kuulla ja neuvottelukunnan jäsenjärjestöjen toivotaan olevan mukana toimintaohjelmien hankkeiden toimeenpanossa ja seurannassa.

* 1. **Suomen Avoimen hallinnon toimintaohjelman tilanne ja KANEn rooli**

Neuvotteleva virkamies Johanna Nurmi valtiovarainministeriöstä esitteli Suomen Avoimen hallinnon toimintaohjelman, jonka tavoitteena on edistää hallinnon avoimuutta kaikilla tasoilla. Uutta ohjelmaa koskeva lausuntokierros on juuri päättynyt ja ohjelmakausi käynnistyy heinäkuussa 2017. Ohjelmakauden keskeisiä teemoja ovat hallinnon ymmärrettävyys, avoin maakunta ja julkisuus. Todettiin, että yhteistyötä Avoimen hallinnon ohjelman ja KANEn välillä voitaisiin jatkaa ja tuoda näin KANEn ääni avoimen hallinnon kehittämisen kysymyksiin. Suomen Avoimen hallinnon toimintaohjelma on osa kansainvälistä avoimen hallinnon ohjelmaa (OGP), jossa edellytetään kansalaisyhteiskunnan osallistamista. Päätettiin, että KANEn edustajan nimeäminen Avoimen hallinnon tukiryhmään ja yhteistyömahdollisuuksien pohtiminen lisätään seuraavan kokouksen esityslistalle.

* 1. **Rahankeräyslain uudistamisen esiselvitys, KANEn edustajan tiedoksianto**

KANEn edustaja rahankeräyslain uudistamisen esiselvitystä tekevässä työryhmässä on Allianssin puheenjohtaja Eero Rämö. Työryhmän työ jatkuu 31.5. saakka. Rämö totesi rahankeräyslain liittyvän molempiin KANEn toimintasuunnitelman painopistealueisiin eli kansalaisyhteiskunnan autonomiaan ja globaalien muutosten vaikutuksiin suhteessa kansalaisyhteiskuntaan. Keväällä järjestetään järjestökuuleminen, jonka keskeinen kysymys on rahankeräyksen yleishyödyllisyyttä koskeva linjaus. (ppt-esitys, Liite 4.2)

* 1. **Säädösten sujuvoittaminen / kansalaisyhteiskuntaan ja vapaaehtoistoimintaan liittyvä alatyöryhmä (Liite 4.1)**

Asiantuntija Liisa Männistö oikeusministeriöstä kertoi säädösten sujuvoittamisen alatyöryhmästä kansalaisyhteiskuntaa ja vapaaehtoistoimintaa koskien. Alatyöryhmän koordinaatiovastuu on oikeusministeriöllä. Alatyöryhmän lähtökohtana on hallitusohjelman kirjaus tavoitteesta nykyistä vähäisempään, parempaan ja kevyempään sääntelyyn kansalaisten arjen ja vapaaehtoistoiminnan parantamiseksi. KANEn jäsenistön asiantuntemusta toivotaan voitavan hyödyntää alatyöryhmän työskentelyssä.

1. **Tapahtumia ja ehdotuksia**

**5.1 Pyöreän pöydän keskustelu valtioneuvoston demokratiaverkoston, eduskunnan vapaaehtoistoiminnan tukiverkoston, säädösten sujuvoittamisen alatyöryhmän ja KANEn kesken**

Neuvotteleva virkamies Niklas Wilhelmsson esitteli suunnitelman pyöreän pöydän keskustelun teemoiksi, osallistujiksi ja ajankohdaksi. Keskustelu järjestetään touko-kesäkuun vaihteessa. Tavoitteena on käydä läpi haasteita, normeja, säädöksiä ja tulkintakäytäntöjä sekä saada kansalaisyhteiskunnan ääni valmisteluun. Päätettiin, että KANE ottaa kutsun vastaan (KANEn edustaja päätetään myöhemmin).

**5.2 Suomi 100 -demokratiaviikot ja juhlaseminaari 30.3.**

Asiantuntija Liisa Männistö kertoi Demokratiaviikoista ja -juhlaseminaarista. KANEn jäsenet toivotettiin tervetulleeksi juhlaseminaariin sekä seuraamaan demokratiaviikkoja sosiaalisessa mediassa ja muissa tapahtumissa.

* 1. **Miina Sillanpään säätiön ja kansalaisvaikuttamis​en uusi liputuspäivähakemus sekä yhteistyöpyyntö seminaarin järjestämiseksi**

Erityisasiantuntija Maria Wakeham-Hartonen esitteli Miina Sillanpään säätiön esityksen Miina Sillanpään ja kansalaisvaikuttamisen pysyvästä liputuspäivästä. Perusteluina esitettiin, että Sillanpää oli aikansa keskeinen kansalaisvaikuttaja eduskunnassa ja järjestöissä. Erityisenä näkökohtana tuotiin esille, että tasa-arvon näkökulmasta ansioituneiden naisten liputuspäiviä ei juuri ole.

Kehittämisjohtaja Harri Martikainen sisäministeriöstä antoi tiedoksi, että asia on sisäministeriössä käsittelyssä ja sitä käsitellään yhdessä muiden esitysten kanssa kevään 2017 aikana. Juhlavuonna liputussuosituksia voidaan antaa matalalla kynnyksellä, mutta tämä ei automaattisesti tarkoita sitä, että kyseistä liputuspäivää ryhdyttäisiin vakiinnuttamaan kalenteriin. Suomessa on kuitenkin liputusvapaus ja ministeriö kannustaa kaikkia kansalaisia liputtamaan aina kun se nähdään aiheelliseksi. Martikainen jääväsi itsensä asiaa koskevasta päätöksenteosta.

KANE päätti kannattaa esitystä.

Kevään aikana nimitettävä työvaliokunta valtuutettiin käsittelemään yhteistyöpyyntö seminaarin järjestämisestä Miina Sillanpään säätiön esityksestä.

1. **KANEn järjestäytyminen**

Käytiin keskustelua KANEn työskentelytavoista. Työvaliokunnan rooli nähtiin KANEn toiminnassa keskeiseksi. Todettiin, että muussa työryhmätyöskentelyssä pyritään ad hoc –tyyppiseen asiakohtaiseen ja nopeaan toimintatapaan. Päätettiin, että työryhmiä asetetaan tilanteen ja tarpeen mukaan, ja että niille määritellään asiakohtaisesti selkeä toimeksianto, tavoitteet ja tehtävät. Työryhmätyöskentelyn toimivuutta arvioidaan vuosittain. Lausuntojen valmistelussa jäseniä kannustetaan aktiivisuuteen ja tuottamaan materiaalia ja kantoja sihteeristölle myös ilman jatkuvaa kokoontumista. Sihteeristö toimii lausuntojen antamisessa ja työryhmäraportoinnissa teknisenä tukena.

Tiedot työvaliokuntaan esitettävistä KANEn jäsenistä/varajäsenistä pyydettiin toimittamaan sihteeristölle 7.4. mennessä. Neuvottelukunta päättää työvaliokunnan kokoonpanosta sähköpostimenettelyllä 30.4. mennessä. Työvaliokunta nimetään vuodeksi kerrallaan. Lausuntojen antamisessa noudatetaan annettuja määräaikoja.

Mahdollisista jaostoista ja ad hoc –työryhmistä keskustellaan seuraavissa kokouksissa toimintasuunnittelun yhteydessä. Neuvottelukuntaan ei ensi vaiheessa nimetä ulkopuolisia asiantuntijoita, mutta heitä voidaan kutsua kuultaviksi.

Asiantuntija Liisa Männistö esitteli KANEn viralliset kokous- ja viestintäkäytännöt (ks. ppt-esitys).

KANEn viestinnän osalta puheenjohtajan mukaan iso kysymys on se, miten KANE viestii ulospäin muille järjestöille ja järjestötoiminnasta kiinnostuneille sekä virkamiehille ja päättäjille. Viestintäsuunnitelma liitetään osaksi toimintasuunnitelmaa.

1. **Lausuntopyynnöt**

**7.1 Valtioneuvoston EU-vaikuttamisstrategia 2017/kirjallinen asiantuntijalausunto eduskunnan tulevaisuusvaliokunnalle 1.3.2017 ja Avoimen hallinnon III toimintaohjelma 3.3.2017**

Mainitut, jo annetut lausunnot merkittiin tiedoksi.

**7.2 Tulevaisuuden kunta -reformin parlamentaarisen työryhmän väliraportti, määräaika 22.3.2017**

Päätettiin pyytää lisäaikaa lausunnon antamiseen. Sihteeristö lähettää lausuntopyynnön KANEn jäsenille. Kommentit pyydetään toimittamaan tiistaihin 28.3. mennessä.

1. **Muut asiat**

Puheenjohtaja kysyi neuvottelukunnan toiveita kokouskäytäntöjen parantamiseksi. Pyydettiin, että kaikki esittäytyisivät ennen puheenvuoroja. Puheenvuoroja voi pitää suomeksi ja ruotsiksi.

1. **Vuoden 2017 kokousaikataulu**

KANEn kokoukset:

6.6.2017 klo 13–15

13.9.2017 klo 13–15

13.12.2017 klo 13–15

Työvaliokunnan ensimmäinen kokous:

10.5.2017 klo 8:30

1. **Kokouksen päättäminen**

Puheenjohtaja päätti kokouksen klo 14.55.